Արթուր Մաղաքյան

**Արթուր Մաղաքյան** (, ), ֆրանսահայ մարմնամարզիկ, որը 1963-1986 թվականներին եղել է մարմնամարզության ազգային տեխնիկական տնօրեն։ Նա 2009 թվականին արժանացել է սպորտի Փառք մրցանակին։

## Կենսագրություն
Արթուր Մաղաքյանը 1923 թվականին Ֆրանսիայում հաստատված՝ հայկական ծագում ունեցող ընտանիքի որդին է։

### Լավագույն մարզիկ
Արթուր Մաղաքյանը բացահայտում է մարմնամարզությունը Ղոմանս Իզեղի Ապագա կոչվող ակումբում 1938 թվականին։ Պատերազմից հետո մի ձեռնարկությունում հաշվապահ լինելով, նա 1945 թվականին դառնում է Ֆրանսիայի պատանեկան մարմանամարզության տասնամարտի չեմպիոն:Այնուհետև նա վերակողմնորոշվում է դեպի ֆիզկուլտուրայի մագիստրոսի կոչում և 1946 թ. հուլիսին ավարտեց և դարձավ Ժոենվիլ դպրոցի հետպատերազմյան առաջին առաջխաղացման լավագույն շրջանավարտը։ Կաենին կից՝ Ուլգատի սպորտային և ֆիզիկական դաստիարակության շրջանային կենտրոնում (CREPS) կարճ հանգստից հետո, նա տեղափոխվում է Տուլոն որտեղ նա 1947 թվականից սկսած մարմնամարզություն է դասավանդում Pro Patria-ում հետո Renaissance Mourillonnaise-ում, որը նա լքում է միայն 1963 թվականին։ Այնտեղ գտնելով մարզվելու լավ պայմաններ, նա երկու անգամ ընտրվում է մարմնամարզության France A թիմի համար, 1951 թվականին Սառայի դեմ, հետո՝ Շվեյցարիայի, նա նախապես ընտրվում է Հելսինկիի խաղերի համար երբ ընտրության թեստերի ժամանակ մի վնասվածք վերջ է դնում մարմնամարզիկի իր կարիերային։ Այսպիսով նա նվիրվում է դասավանդմանը եւ 1959 թվականին նրան կոչում են Էքս Մարսելի ակադեմիայի մարմնամարզության շրջանային տեխնիկական խորհրդական (CTR):

### Ազգային տեխնիկական տնօրեն
1963 թվականին, քաղաքականության շրջանականերում, որն իրականացվել է նախորդ Հռոմի խաղերի «խաթարումից» հետո, գնդապետ, սպորտի տնօրեն Մարսո Կղեսպենը, նրան ընտրում է Ֆրանսիական մարմնամարզության ֆեդերացիային (FFG) կից ազգային տեխնիկական առաջին տնօրեն (DTN): Նա առանց դադարի զբաղեցնում է պաշտոնը մինչեւ 1986 թ., երկու տասնամյա պլանների իրականացում, որոնք ֆրանսիական մարմնամարզությունը տանում են միջազգային գագաթնաժողով՝ մրցումների և ծրագրերի վերակազմավորում, վերապատրաստման դասընթացներ, ազգային ուսումնական կենտրոնների, մարզական ուսուցման բաժինների և զարգացման դաշնային կենտրոնների ստեղծում, կադրերի վերապատրաստման բարեփոխում մարմնամարզություն դասավանդողի նոր պետական վկայականի միջոցով, լավագույն կադրերի փոխանակում, տարածաշրջանային (CTR) և գերատեսչական (CTD) տեխնիկական խորհրդատուների ստեղծում, մեդիա միջոցառումների կազմակերպում։ Նա նաև արդյունավետ համագործակցություն է հաստատում մարմնամարզության ոլորտում ակտիվ ֆեդերացիաների հետ։ Որպես ֆրանսիական ընտրությունների պատասխանատու եւ միջազգային ժյուրի, նա մասնակցում է Եվրոպայի քսան չեմպիոնատների, աշխարհի վեց չեմպիոնատի, մեկ գեղարվեստական մարմնամարզության աշխարհի գավաթի եւ յոթ՝ Օլիմպիական խաղերի։ Սերտ համագործակցելով Մոնսո լե Մինի պատասխանատու, ազգային մարզիչ Ժոզեֆ Սնյեզեկի հետ, նա Անրի Բոերիոյի, Միշել Բուտարի, Լորան Բարբիերիի, Ֆիլիպ Վատուոնեի մեդալների սկզբում է։ 1988-ից 1996 թթ.Կոտ Ազուրի շրջանային կոմիտեի նախագահ է, 1991-ից 2000 թթ. FFG-ի փոխնախագահ, կարեւոր իրադարձությունների և դաշնային գործողությունների պլանների պատասխանատու։

## Հրատարակություններ
Ի լրումն մեծ թվով հոդվածների, այդ թվում՝ 1964 թվականին EPS գրախոսության ուշագրավ վերատպումը, որի առաջաբանի հեղինակը Մարսո Կղեսպենն է, Արթուր Մաղաքյանը երեք հրատարակված աշխատանքների հեղինակ է։ Առաջինը Ամֆորայում 1966 թ.-ին, որի նախաբանը գրված է FFG-ի նախկին նախագահ ռեկտոր Դեբեյրիկողմից, սահմանում է այն ուղղությունը, որը նա մտադիր է տալ մարմնամարզության դասավանդմանը։ 1978 թվականին նա նույն տարում հրատարակում է երկու այլ աշխատություններ։ Առաջինը, որը հրատարակել է Chiron-ը, որի նախաբանը գրվել է մարմնամարզության միջազգային ֆեդերացիայի (FIG) նախագահ Յուրի Տիտովի կողմից, ավելի լայնորեն վերաբերում է մարմնամարզության ընդհանուր կազմակերպմանը, իսկ երկրորդը, որը գրվել է լրագրող Ժան Մարկեի հետ համատեղ, գիտահանրամատչելի գիրք է։

## Պարգևներ, մրցանակներ
Արթուր Մաղաքյանն արժանացել է.
* Երիտասարդության և սպորտի ոսկե մեդալի,
* Ֆիզկուլտուրայի արծաթե մեդալի Մոնակոյի Իշխանությունից,
* Արժանիքների Ազգային շքանշանի ասպետի կոչման,
* Պատվո լեգեոնի ասպետի կոչման,
* Արժանացել է սպորտի փառքի 2009 թ.

## Ծանոթագրություններ

 
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսահայ մարզիկներ